Αθήνα Κύπρος Αθήνα - Geōrgēs, Giōrgos, 1948- (1994)
Οι απαρχές των σχέσεων της Κύπρου μα την Αθήνα χάνονται στο βάθος της προϊστορίας και καλύπτονται από την αχλύ του μύθου. Οι νόστοι και οι αφηγήσεις για την ίδρυση των κυπριακών πόλεων από Έλληνες οικιστές απηχούν την αχαϊκή εγκατάσταση και εξάπλωση στο νησί. Πολλοί από τους ήρωες του τρωϊκού πολέμου δε γύρισαν ποτέ στις πατρίδες τους, αλλά άραξαν στο νησί της Αφροδίτης, όπου ίδρυσαν πόλεις, που υπήρξαν κοιτίδες του ελληνικού πολιτισμού. Ο βασιλιάς της Τεγέας Αγαπήνορας ίδρυσε την πόλη της Πάφου, ο ηγεμόνας της Αχαϊκής Κερύνειας ίδρυσε την ομώνυμη κυπριακή πόλη και ο Πράξανδρος από τη Λακωνία τη Λάπαθο. - p. 19